སྤྱི་ཟླ་༦པའི་ནང་གི་སྡེ་ཚན་ཚོགས་འདུ་དེ་ཡང་ཁ་ཡོད་ལག་ཡོད་ཀྱི་འཇུག་འབྲས་ལྡན་པའི་ཐོག་འཚོགས་ཡོད་པ་རེད།སྐབས་འདི་དུས་ཀྱི་ཚོགས་འདུའི་དགོངས་འཆར་དག་སྡེ་ཚན་སྣེ་འཁྲིད་པས་ཇི་མ་ཇི་བཞིན་ཟིན་ཐོ་བཀོད་ནས་འབྲེལ་ཡོད་འགན་འཛིན་ལྷན་ཚོགས་ཀྱི་ཚོགས་འདུའི་ཐོག་འཕུལ་ཡོད་པ་རེད།སྐབས་དེར་བོད་ཡིག་སྐད་ཡིག་ཁང་གསར་བཟོའི་ཐད་གོ་བསྡུར་དང་དེ་དང་འབྲེལ་བའི་འཁྲིད་ཆས་དགོས་མཁོ་ཅི་ཡོད་ད་དུང་ནང་ཆས་བོད་ལུགས་ལྟར་དགོས་པའི་ཐོ་བཀོད་བྱས་ནས་གོང་ལ་ཁ་གསལ་པོའི་ཐོག་འཕུལ་ཡོད་པ་རེད།ཟླ་༦པའི་ཚེས་༢༦ཉིན་ནས་སློབ་གླིང་འདི་གའི་སློབ་སྤྱི་དང་འབྲེལ་ཡོད་སློབ་ཆུང་དགེ་ཆེ་མཆོག་ནས་སློབ་ཆུང་རྒན་ལགས་རྣམ་པའི་སློབ་འཁྲིད་གནང་ཕྱོགས་ལ་གཟིགས་རྟོགས་ལེགས་པར་གནང་ནས་ལེགས་ཉེས་གང་ཡོད་རིགས་དག་ཁ་གསལ་གོ་བདེའི་ཐོག་ནས་དོ་བདག་རྒན་ལགས་སོ་སོར་ཞུས་གནང་བ་དང་ཞན་ཆ་གང་ཡོད་རྣམས་ཀྱང་ཞུས་པ་ཙམ་མིན་པར་དེ་དང་འབྲེལ་བའི་ཐབས་ལམ་ཇི་ཡོད་ཞུས་ཡོད་པ་རེད།